8. ΝΟΜΟΘΕΤ. ΔΙΑΤΑΓΜΑ υπ’ αριθ. 1109 της 23/30 Σεπτ. 1949 Περί επεκτάσεως της ισχύος της περί Αλλοδαπών ισχυούσης Νομοθεσίας και εις την περιφέρειαν Γενικής Διοικήσεως Δωδεκανήσου. Άρθρον μόνον.-Αι διατάξεις των Νόμων α)4310/29 περί εγκαταστάσεως και κινήσεως αλλοδαπών εν Ελλάδι, αστυνομικού ελέγχου διαβατηρίων και απελάσεων και εκτοπίσεων β)5405/32 περί τροποποιήσεως και συμπληρώσεως του Νόμ. 4310/29 περί εγκαταστάσεως και κινήσεως αλλοδαπών εν Ελλάδι γ)719/28.6.1948 περί τροποποιήσεως και συμπληρώσεως του νόμ. 4310/29 περί εγκαταστάσεως και κινήσεως αλλοδαπών εν Ελλάδι, ως ετροποποιήθη δια του Νόμ. 5405/32 και προσθήκης συναφών με τον έλεγχον κινήσεως των επιβατών ή των μεταφορικών μέσων διατάξεων, ως και των εις εκτέλεσιν αυτών εκδοθέντων Β.Δ/των και Υπουργικών αποφάσεων, επεκτείνονται εφεξής και εν τη Γενική Διοικήσει Δωδεκανήσου από της ισχύος του παρόντος. 9. ΑΠΟΦΑΣΙΣ ΥΠΟΥΡΓΩΝ ΕΞΩΤΕΡΙΚΩΝ, ΕΣΩΤΕΡΙΚΩΝ ΚΑΙ ΕΡΓΑΣΙΑΣ Αριθ. 76028 της 16/25 Ιαν. 1954 (ΦΕΚ  Β΄ 16) Περί προϋποθέσεων και υποχρεώσεων δια την μετάκλησιν αλλοδαπών καλλιτεχνών. Εν όψει του Νόμ. 4310/1929 «περί εγκαταστάσεως και κινήσεως αλλοδαπών εν Ελλάδι κλπ.», ως ούτος ετροποποιήθη υπό του Νόμ.5405/1932, του Ν.Δ. 46/1936 «περί συστάσεως Υφυπουργείου Εργασίας», του Α.Ν. 560/1945 «περί Οργανισμού του Υπουργείου Εργασίας», του από 2/22 Σεπτ. 1951 Β.Δ/τος «περί οργανώσεως και συνθέσεως των Υπηρεσιών Επιλύσεως Εργατικών Διαφορών, Αδειών Εργασίας Αλλοδαπών κλπ.» και της κοινής αποφάσεως υπ’ αριθ. 7/53/13 της 17.11.1930 των εξ ημών Εσωτερικών και Εξωτερικών Υπουργών «περί των Ελλάδι εργαζομένων εις κέντρα διασκεδάσεως αλλοδαπών καλλιτεχνών», ως αύτη ετροποποιήθη δια της υπ’ αριθ. 30317/4.6.1934 ομοίας των αυτών Υπουργών. Άρθρ.1.-1.Ορίζομεν ότι από της 1ης Φεβρ. 1954 και προ πάσης χορηγήσεως της συγκαταθέσεως του Υπουργού Εργασίας δια την έγκρισιν της μετακλήσεως αλλοδαπού καλλιτέχνου ή ομάδος καλλιτεχνών προς ανάληψιν εργασίας εις κέντρα διασκεδάσεως ή ψυχαγωγίας και δημόσια θεάματα, υποχρεούνται οι εργοδόται τούτων ως και οι οπωσδήποτε απασχολούντες αλλοδαπούς καλλιτέχνας, εις την κατάθεσιν εγγυήσεως εις δραχμάς δια Γραμματίου συστάσεως παρακαταθήκης του Ταμείου Παρακαταθηκών και Δανείων ποσού ίσου προς τα 50% της συμφωνηθείσης αμοιβής του αλλοδαπού καλλιτέχνου ή της ομάδος καλλιτεχνών και δια τον χρόνον απασχολήσεώς των συμφώνως τω μεταξύ τούτων και του εργοδότου των υπογραφέντι συμβολαίω εργασίας και όλως εξαιρετικώς δι’ εγγυητικής επιστολής, ετησίας ισχύος, ανεγνωρισμένης Τραπέζης, εφ’ όσον, κατά την κρίσιν του Υπουργείου Εργασίας, πρόκειται περί προσώπων ή επιχειρήσεων, αίτινες ουδέποτε κατά το παρελθόν έδωσαν αφορμήν παραπόνων εναντίον των. Εν τη εγγυητική επιστολή δέον υποχρεωτικώς ν’ αναγράφηται ότι η εγγύησις αποδίδεται κατά τα ως κατωτέρω οριζόμενα. 2.Η κατά τ’ ανωτέρω κατάθεσις εγγυήσεως, ούσα άσχετος προς την υπό του άρθρ. 1 της υπ’ αριθ. 30317/4.6.1934 κοινής αποφάσεως των Υπουργών Εσωτερικών και Εξωτερικών προβλεπομένης δια τα έξοδα παλιννοστήσεως του αλλοδαπού καλλιτέχνου εις τον εν τω Εξωτερικώ τόπον διαμονής του, ενεργείται υπό του αιτουμένου την μετάκλησιν αλλοδαπών καλλιτεχνών ή του οπωσδήποτε απασχολούντος τοιούτους εργοδότου υπό την αιτιολογίαν «προς ακριβή τήρησιν των όρων του συμβολαίου εργασίας μετά των αλλοδαπών καλλιτεχνών και εξασφάλισιν της καταβολής εις τούτους των δικαιουμένων υπ’ αυτών αποδοχών κλπ.». 3.Η κατάθεσις ενεργείται υπέρ του Υπουργού Εργασίας, καθοριζομένου εκάστοτε του ποσού υπό της αρμοδίας Υπηρεσίας του Υπουργείου Εργασίας. Σελ. 336(α) 187-16 4.Η κατατεθείσα εγγύησις παραμένει καθ’ όλην την διάρκειαν των εργασιών του κέντρου διασκεδάσεως ή δημοσίου θεάματος κλπ. και επιστρέφεται εις τον καταθέσαντα ταύτην εργοδότην ή γραφείον μόνον μετά την λήξιν εκάστης περιόδου (χειμερινής ή θερινής) ή εις περίπτωσιν διακοπής των εργασιών τούτου και εφ’ όσον το κέντρον ή δημόσιον θέαμα παραμένει κλειστόν, έχουσι δε εξοφληθή άπασαι αι εις βάρος τούτου απαιτήσεις των αλλοδαπών καλλιτεχνών εκ δεδουλευμένων κλπ. αποδοχών των. 5.Η απόδοσις της κατατεθειμένης εγγυήσεως ενεργείται κατόπιν εγγράφου παραγγελίας του Υπουργού Εργασίας ή των παρ’ αυτού εξουσιοδοτημένων υπηρεσιών προς το Ταμείον Παρακαταθηκών και Δανείων ή την εκδούσαν την εγγυητικήν επιστολήν Τράπεζαν. 6.Εις περίπτωσιν μη καταβολής υπό του εργοδότου ή γραφείου εις τον ή τους αλλοδαπούς καλλιτέχνας των υπό τούτων δικαιουμένων αποδοχών δια τον χρόνον απασχολήσεώς των εν μέρει ή εν συνόλω, ενεργείται διαπίστωσις υπό της αρμοδίας υπηρεσίας του Υπουργείου Εργασίας αφ’ ενός μεν περί της πραγματικής παροχής εργασίας υπό του ή των αλλοδαπών καλλιτεχνών και των υπό τούτων δικαιουμένων αποδοχών κατά ποσόν, συμφώνως τω συμβολαίω εργασίας, αφ’ ετέρου δε περί της αδικαιολογήτου αρνήσεως του εργοδότου ή γραφείου καταβολής του ποσού των αποδοχών τούτων. Μετά την διαπίστωσιν ταύτην, καλείται ο δυστροπών εργοδότης δια προσκλήσεως της αυτής υπηρεσίας, όπως εντός προθεσμίας 48 ωρών από της επιδόσεως της προσκλήσεως καταβάλη εις τον ή τους αλλοδαπούς καλλιτέχνας τας οφειλομένας αυτοίς ως άνω αποδοχάς και προσκομίση εις την ειρημένην Υπηρεσίαν την σχετικήν εξοφλητικήν απόδειξιν τούτων. Παρερχομένης απράκτου της προθεσμίας ταύτης, δια παραγγελίας του Υπουργού Εργασίας η των παρά τούτου εξουσιοδοτουμένων υπηρεσιών προς το Ταμείον Παρακαταθηκών και Δανείων ή την εκδούσαν την εγγυητικήν επιστολήν Τράπεζαν, παραγγέλλεται τούτο (ή αύτη) όπως καταβάλη εις τον ή τους εν τη παραγγελία αναγραφομένους αλλοδαπούς καλλιτέχνας ποσόν ίσον προς τας υπό της ως είρηται υπηρεσίας διαπιστωθείσας ως μη καταβληθείσας αποδοχάς και εκπέση το ποσόν τούτο εκ του τοιούτου της κατατεθειμένης εγγυήσεως. Άρθρ.2.-Τα αυτά ισχύουσι και η αυτή διαδικασία τηρείται εις περίπτωσιν καθ’ ην ο μετακαλέσας αλλοδαπούς καλλιτέχνας εργοδότης υπό το πρόσχημα ότι η καλλιτεχνική ικανότης του μετακληθέντος καλλιτέχνου δεν ανταποκρίνεται εις τας αξιώσεις του κοινού και τας αναληφθείσας υποχρεώσεις, δεν παρέχει εργασίαν εις τούτους και δεν εκτελεί τους όρους του μετά των καλλιτεχνών συναφθέντος συμβολαίου εργασίας. Άρθρ.3.-Τα μετά των αλλοδαπών καλλιτεχνών και των εργοδοτών τούτων συναπτόμενα συμβόλαια εργασίας συντάσσονται υποχρεωτικώς εις την Ελληνικήν γλώσσαν και εις το όπισθεν μέρος τούτων εις μίαν των ξένων γλωσσών Αγγλικής, Γαλλικής, Γερμανικής και Ιταλικής υπογράφονται δε και επί των δύο πλευρών υπό του εργοδότου, επιτιθέμενης και της σφραγίδος της επιχειρήσεως και υπό του αλλοδαπού καλλιτέχνου ή του αρχηγού της ομάδος τούτων δι’ αυτουσίας υπογραφής. Ο αυτός τύπος τηρείται και προκειμένου περί αλλοδαπών καλλιτεχνών ευρισκομένων ήδη εν Ελλάδι εις περίπτωσιν μεταβολής εργοδότου. Εν τω συμβολαίω εργασίας εκ των βασικών όρων καθορίζεται α)η καθ’ εκάστην αποζημίωσις του καλλιτέχνου ή της ομάδος καλλιτεχνών εις δραχμάς, ήτις είναι καταβλητέα καθ’ εκάστην υποχρεωτικώς και β)ο χρόνος διαρκείας της συμβάσεως εργασίας, απαγορευομένης της αναγραφής εν αυτώ του όρου ότι η κατανάλωσις ποτών (CONSOMATION) είναι υποχρεωτική δια τον καλλιτέχνην. Τα συμβόλαια συντάσσονται εις τετραπλούν, εξ ων εν θα κατατίθεται εις την αρμοδίαν υπηρεσίαν του Υπουργείου Εργασίας, δεύτερον εις την Υπηρεσίαν Αλλοδαπών του Υπουργείου Εσωτερικών, και ανά εν δια τον εργοδότην και αλλοδαπόν καλλιτέχνην. Άρθρ.4.-Απαγορεύεται η υπό του αλλοδαπού καλλιτέχνου ή ομάδος καλλιτεχνών μεταβολή εργοδότου ή τόπου εργασίας και η έναρξις εργασίας παρ’ άλλω εργοδότη εφ’ όσον προηγουμένως δεν έχει παρασχεθή η έγκρισις του Υπουργείου Εργασίας. Άρθρ.5.-Κατά τα λοιπά ισχύει η υπ’ αριθ. 7/53/13 της 17.11.1930 Κοινή Απόφασις των εξ ημών Εσωτερικών και Εξωτερικών Υπουργών, ως αύτη ετροποποιήθη δια της υπ’ αριθ. 30317/4.6.1934 ομοίας των αυτών Υπουργών.